Jelaskan Sejarah dari Kereta berperisai Ferret dalam bahasa melayu

Ferret telah diaturgerak pada tahun 1949 ekoran keperluan Tentera Darat Britain bagi mendapatkan model penganti kepada kenderaan berperisai ringan milik mereka semasa era Perang Dunia II. Ekoran kejayaan kereta peninjau "Dingo", Daimler telah digaji untuk merekabentuk dan mengeluarkan Ferret.

Ferret berkongsi banyak persamaan ciri-ciri rekabentuk dengan "Dingo" dan Ford Lynx buatan Kanada, tetapi memiliki ruang tempur yang lebih besar dan pilihan turet mesingan kecil. Ia dibina daripada badan keluli monocoque berkimpal sepenuhnya, membuatkan bukan sahaja kenderaan ini lebih rendah tetapi juga menghasilkan bunyi lebih bising di dalamnya disebabkan giar terletak di dalam ruang tertutup bersama-sama dengan krew. Pacuan empat roda digabungkan dengan tayar "pancit sepenuhnya" (yang mana boleh mengekalkan bentuknya meskipun pancit di dalam pertempuran oleh itu membolehkan kenderaan dipandu ke tempat selamat.) Turet, meskipun tidak dipasang pada kesemua model, boleh membawa selaras mesingan. Enam pelancar bom juga dipasang pada kerangka badan (tiga pelancar pada setiap sisi) dan melepaskan bom asap.

Ferret adalah laju dan cukup kecil bagi digunakan di persekitaran bandar. Ia juga cukup kuat untuk digunakan di jalan yang tidak rata. Ferret tidak lagi digunakan di dalam perkhidmatan Tentera Darat Britain. Walaubagaimanapun, beberapa negara-negara Komanwel masih lagi menggunakannya sehingga ke hari ini. Ferret popular kepada pengumpul persendirian disebabkan saiz kompak dan harga yang mampu-milik iaitu sekitar AS$10,000 sehingga AS$15,000 di Amerika Syarikat.